ລາວຈັບມືຈີນ ເປີດໃຊ້ຫ້ອງວິໄຈຮ່ວມ ເພື່ອສືກສາພະລັງງານທາງເລືອກໃນລາວ
ຈີນ ແລະ ລາວໄດ້ ເປີດໃຊ້ຫ້ອງວິໄຈຮ່ວມເພື່ອສຶກສາພະລັງງານທາງເລືອກໃນນະຄອນຫຼວງວຽງຈັນ ສປປ ລາວ ຕາມການລາຍງານຂອງສະຖານທູດຈີນ ປະຈຳລາວ ເມື່ອວັນພຸດທີ່ຜ່ານມາ.
ຫ້ອງວິໄຈຮ່ວມກັນດັ່ງກ່າວສ້າງຂຶ້ນໂດຍມະຫາວິທະຍາໄລຢູນນານຂອງຈີນ ແລະ ສູນຄົ້ນຄວ້າພະລັງງານທາງເລືອກ ແລະ ວັດຖຸດິບໃໝ່ ກະຊວງວິທະຍາສາດ ແລະ ເຕັກໂນໂລຊີ ຂອງລາວ ໂດຍການອຸປະຖຳຂອງ ກະຊວງວິທະຍາສາດ ແລະ ເຕັກໂນໂລຊີ ຂອງ ສປ ຈີນ ໃນການຝຶກອົບຮົມຄວາມສາມາດ ແລະ ການນຳໃຊ້ເຄື່ອງມື.
ພິທີເປີດນຳໃຊ້ໄດ້ຈັດຂຶ້ນໃນວັນອັງຄານທີ່ຜ່ານມາ ໂດຍການເຂົ້າຮ່ວມຂອງທ່ານເອກອັກຄະລັດຖະທູດຈີນປະຈຳລາວ ທ່ານ ຫວັງ ເວິນຕຽນ, ລັດຖະມົນຕີກະຊວງວິທະຍາສາດ ແລະ ເຕັກໂນໂລຊີ ທ່ານ ບໍ່ວຽງຄຳ ວົງດາລາ, ອະທິການບໍດີຂອງມະຫາວິທະຍາໄລຢູນນານ ທ່ານ ຈຽງ ຢົງເວິນ ແລະ ອື່ນໆ.
ຫຼັງຈາກຈົບພິທີ, ທ່ານເອກອັກຄະລັດຖະທູດຈີນປະຈຳລາວ ແລະ ລັດຖະມົນຕີກະຊວງວິທະຍາສາດ ແລະ ເຕັກໂນໂລຊີຂອງລາວ ໄດ້ແລກປ່ຽຄວາມຄິດເຫັນກ່ຽວກັບມາດຕະການທີ່ຈະໃຊ້ເພື່ອເສີມສ້າງການພົວພັນຮ່ວມມືທາງດ້ານວິທະຍາສາດ ແລະ ເຕັກໂນໂລຊີທີ່ແໜ້ນແຟ້ນຂຶ້ນ.
ຂໍຂອບໃຈ
ຂໍ້ມູນ : xinhuanet.com
ພາບ : Pixabay